Март 14 инаркны 16-нӡа Москва Експоцентр аҿы имҩаҧысуеит «Аныҟәарақәеи атуризми MITT» захьӡу жәларбжьаратәи ацәыргақәҵа.
14.03.2017
Март 14 инаркны 16-нӡа Москва Експоцентр аҿы имҩаҧысуеит «Аныҟәарақәеи атуризми MITT» захьӡу жәларбжьаратәи ацәыргақәҵа. Иара иалахәуп ҧшьынҩеижәа инарзынаҧшуа аҳәынҭқаррақәа. Ҩышықәсоуп ҳтәыла уи ахы аланархәуеижьҭеи. Ари ацәыргақәҵаҿ иаартхоит ҳтәыла атуристтә еиҿкаарақәа ӡырызго аҭӡы.
Аҧсны акурортқеи атуризми рзы аминистрра аҟынтәи ацәыргақәҵахь ишьҭуп ҳтәыла ӡырызго ҩажәа ҩык атуризм аусзуҩцәа, аҧсуа турооператорцәа, ахәаахәҭра-ааглыхратә палата ахаҭарнакцәа. Зымҽхак ҭбаау ацәыргақәҵа МИТТ иаднаҧхьалоит аҭааҩцәа рацәаҩны, еиуеиҧшым атәылақәа рҿынтә аинвесторцәа. Ацәыргақәҵа МИТТ, алшара анаҭоит, уи иалахәу аҳәаанырцәынтәи аиҿкаараақәеи ҳтәылеи рыбжьара атуризмтә бизнес абжьаҵара. Хаҭала, аҭӡаҿы Аҧсны ахьӡала ицәыргахоит Пицунда акурортқәа реидҵа, Афонҿыцтәи аҳаҧы акомплекс, Риҵатәи амилаҭтә ҳәырҧсарра, аҧсшьарҭатә ҭыҧқәа, уҳәа Аҧсны аҭыҧ ҧшӡарақәа ртәы аазырҧшуа абуклетқәа.
Жәларбжьаратәи ацәыргақәҵаҿы Аҧсны атәы зҳәо аҭӡы ацентр агәаны аҭыҧ азалхыуп. Сынтәа иаарту апавилион аарҧшуп Аҟәа амшын аҧшаҳәаҿы иҟоу аколлонада асахьала. Ҵыҧх уи аарҧшын Гагра ақалақь аҿы иҟоу аколлонада ала. Москва имҩаҧысло МИТТ захьӡу ацәыргақәҵа аҟны заҵәык ауп ҳара ҳтәыла аҳәынҭқарра ахьӡала ахы алархәра ахьалыршахо. Егьырҭ ацәыргақәҵақәа рҟны аҧсуа турооператорцәа рыхьӡала ауп ҳашцәырҵло иҳəеит, - Автандил Гарцкьиа. Ацәыргақәҵа алҵшәақәас ирзааҭгылахоит анаҩс Аҧсны акурортқәеи атуризми рзы аминистрраҿы. Ари атема инацҵауа иазгәаҭатәуп, Аҧсны ишыҟоу атурфирмақәа шәкы рҿынӡа. Урҭ ҳара аус рыдаҳулоит азгәеиҭеит Автандил Гарцкьиа. Иара иҳәеит, иахьазы аекскурсиа амҩаҧгаҩцәа рхыҧхьаӡара хәышә ҩык рҿынӡа ишынаӡо. Уажәазы хәышықәса аус зухьо аекскурсиа мҩаҧгаҩцәа рдырра еизҳарҳауеит рзанааҭ аганахь ала, анаҩс урҭ рзы аттестациа мҩаҧгахоит.
Иара убасгьы, Автандил Гарцкьиа иазгәеиҭеит иааиуа аҧхынра аҽазыҟаҵара ишаҿу. Сынтәа иззыҧшу аҧсшьаҩцәа рхьыҧхьаӡара миллионки бжаки рҟынӡа инаӡар шалшо.
Наала Чхьынџьериаҧҳа, Саид Агәхаа, АТ.
856
Март 14 инаркны 16-нӡа Москва Експоцентр аҿы имҩаҧысуеит «Аныҟәарақәеи атуризми MITT» захьӡу жәларбжьаратәи ацәыргақәҵа. Иара иалахәуп ҧшьынҩеижәа инарзынаҧшуа аҳәынҭқаррақәа. Ҩышықәсоуп ҳтәыла уи ахы аланархәуеижьҭеи. Ари ацәыргақәҵаҿ иаартхоит ҳтәыла атуристтә еиҿкаарақәа ӡырызго аҭӡы.
Аҧсны акурортқеи атуризми рзы аминистрра аҟынтәи ацәыргақәҵахь ишьҭуп ҳтәыла ӡырызго ҩажәа ҩык атуризм аусзуҩцәа, аҧсуа турооператорцәа, ахәаахәҭра-ааглыхратә палата ахаҭарнакцәа. Зымҽхак ҭбаау ацәыргақәҵа МИТТ иаднаҧхьалоит аҭааҩцәа рацәаҩны, еиуеиҧшым атәылақәа рҿынтә аинвесторцәа. Ацәыргақәҵа МИТТ, алшара анаҭоит, уи иалахәу аҳәаанырцәынтәи аиҿкаараақәеи ҳтәылеи рыбжьара атуризмтә бизнес абжьаҵара. Хаҭала, аҭӡаҿы Аҧсны ахьӡала ицәыргахоит Пицунда акурортқәа реидҵа, Афонҿыцтәи аҳаҧы акомплекс, Риҵатәи амилаҭтә ҳәырҧсарра, аҧсшьарҭатә ҭыҧқәа, уҳәа Аҧсны аҭыҧ ҧшӡарақәа ртәы аазырҧшуа абуклетқәа.
Жәларбжьаратәи ацәыргақәҵаҿы Аҧсны атәы зҳәо аҭӡы ацентр агәаны аҭыҧ азалхыуп. Сынтәа иаарту апавилион аарҧшуп Аҟәа амшын аҧшаҳәаҿы иҟоу аколлонада асахьала. Ҵыҧх уи аарҧшын Гагра ақалақь аҿы иҟоу аколлонада ала. Москва имҩаҧысло МИТТ захьӡу ацәыргақәҵа аҟны заҵәык ауп ҳара ҳтәыла аҳәынҭқарра ахьӡала ахы алархәра ахьалыршахо. Егьырҭ ацәыргақәҵақәа рҟны аҧсуа турооператорцәа рыхьӡала ауп ҳашцәырҵло иҳəеит, - Автандил Гарцкьиа. Ацәыргақәҵа алҵшәақәас ирзааҭгылахоит анаҩс Аҧсны акурортқәеи атуризми рзы аминистрраҿы. Ари атема инацҵауа иазгәаҭатәуп, Аҧсны ишыҟоу атурфирмақәа шәкы рҿынӡа. Урҭ ҳара аус рыдаҳулоит азгәеиҭеит Автандил Гарцкьиа. Иара иҳәеит, иахьазы аекскурсиа амҩаҧгаҩцәа рхыҧхьаӡара хәышә ҩык рҿынӡа ишынаӡо. Уажәазы хәышықәса аус зухьо аекскурсиа мҩаҧгаҩцәа рдырра еизҳарҳауеит рзанааҭ аганахь ала, анаҩс урҭ рзы аттестациа мҩаҧгахоит.
Иара убасгьы, Автандил Гарцкьиа иазгәеиҭеит иааиуа аҧхынра аҽазыҟаҵара ишаҿу. Сынтәа иззыҧшу аҧсшьаҩцәа рхьыҧхьаӡара миллионки бжаки рҟынӡа инаӡар шалшо.
Наала Чхьынџьериаҧҳа, Саид Агәхаа, АТ.
Оцените новость:
+1
+2
+3
+4
+5
Сохраните ссылку или поделитесь с друзьями